SAMARQAND AVTOMOBIL ZAVODIDA ISHLAB CHIQARISHNI YANADA RIVOJLANTIRISH VA RESPUBLIKA AVTOTRANSPORT PARKINI YANGILASH CHORA-TADBIRLARI TOʻGʻRISIDA
(resolution, 2010-01-01)

Oʻzbekistonda avtobuslar va yuk avtomobillari ishlab chiqarishni yanada rivojlantirish hamda ularning raqobatbardoshligini oshirish, respublika avtotransport vositalari parkini toʻldirish va yangilash, shuningdek yoʻlovchilar va yuk tashish xavfsizligini oshirish hamda atmosferaga zararli chiqindilar chiqarishni qisqartirish maqsadida: 1. Quyidagilar maʼlumot uchun qabul qilinsin: “Oʻzavtosanoat” AK Turkiyaning “Koch” kompaniyalari guruhiga tegishli “SamKochavto” YOTAJ aksiyalarining 50 foizini sotib oldi, natijada korxona 100 foizlik Oʻzbekiston kapitali bilan “Samarqand avtomobil zavodi” MChJga aylantirildi; zavodda “ISUZU Motors” kompaniyasi (Yaponiya)da ishlab chiqarilgan shassilarda avtobuslarni seriyali ishlab chiqarish boshlandi, ularni yetkazib berish “ITOCHU Korporeyshn” Yaponiya kompaniyasi tomonidan 3752 avtokomplekt, shu jumladan 2006-yilda — 252 komplekt, 2007-yilda — 1500 komplekt, 2008-yilda — 2000 komplektni yetkazib berish boʻyicha tuzilgan shartnomaga muvofiq amalga oshiriladi; Samarqand avtomobil zavodi negizida zamonaviy avtobuslar va yuk avtomobillari ishlab chiqarishni tashkil etish boʻyicha “Oʻzavtosanoat” AKning Yaponiyaning “ITOCHU Korporeyshn” hamda “ISUZU Motors” kompaniyalari bilan uzoq muddatli hamkorlik qilish loyihasining biznes-rejasi va texnik-iqtisodiy asosini ishlab chiqish ustida ish olib borilmoqda. 2. “Oʻzavtosanoat” AK va “Asaka” bankining “Samarqand avtomobil zavodi” MChJ mahsulotlarini lizing asosida sotish uchun 6 mlrd. soʻm boshlangich ustav kapitaliga ega boʻlgan 5 yil muddatgacha va lizing kompaniyasi daromad stavkasi (marja)ni yiliga 5 foizdan oshirmagan holda “Oʻzavtosanoat-Lizing” ixtisoslashtirilgan lizing kompaniyasini tashkil etish va moliyalashtirish toʻgʻrisidagi taklifi maʼqullansin. 3. “Samarqand avtomobil zavodi” MChJ ishlab chiqargan avtobuslar va yuk mashinalarining xaridorlari, shu jumladan “Oʻzavtosanoat-Lizing” lizing kompaniyasi avtozavod mahsulotlarini birinchi marta sotib olishda Respublika yoʻl fondiga yigʻim toʻlashdan 2014-yilning 1-yanvarigacha ozod etilsin. 6. 2007-yilning 1-martidan boshlab: “M2”, “MZ” va “N2” toifalaridagi foydalanilgan avtotransport vositalarini; zararli chiqindi chiqarish darajasi “Yevro-2” ekologik daraja talablariga javob bermaydigan benzin va dizel motorlari bilan jihozlangan yuqorida koʻrsatilgan toifalardagi yangi avtotransport vositalarini, 2010-yilning 1-yanvaridan boshlab esa, TR TIF 8703 va 8705 kodlariga toʻgʻri keladigan maxsus transport vositalaridan tashqari, “Yevro-3” ekologik daraja talablariga javob bermaydigan transport vositalarini Oʻzbekiston Respublikasiga olib kelish taqiqlansin. 7. Oʻzbekiston Respublikasi Ichki ishlar vazirligi manfaatdor tuzilmalar bilan birgalikda yoʻl harakati xavfsizligini taʼminlash maqsadida bir oy muddatda, yoʻlovchi tashishga moʻljallangan, foydalanish muddati 10 yildan oshgan avtobuslar va mikroavtobuslarni bosqichma-bosqich foydalanishdan chiqarish boʻyicha chora-tadbirlarning aniq dasturi va normativ bazasini ishlab chiqsin. 10. Mazkur qarorning ijrosini nazorat qilish Oʻzbekiston Respublikasi Bosh vazirining oʻrinbosarlari R.S. Azimov va E.R. Shoismatov zimmalariga yuklansin.